 Waxaan xasuusta, maankayga, maskaxdayda iyo miiqa buda ee indhahaygu aanay weligood iloobayn subaxii arooryaad ee ay maatida iyo caruurtii aan ka mid ahaa iyagoo saf dheer ku jira, yar iyo weynba garabka iyo gacantana is haysta ay dacalka galbeed uga baxeen magaalo madaxdii Somaliland ee Hargeysa, korka waxaa heehabaayay diyaaradahii dagaalka taliskii Maxamed Siyaad Barre, daqiiqad kastana cirka iyo dhulku wuxuu isku bedelaayay midabyo kala duwan oo ay samaynayeen gantaalahii laga soo ridaayay taliskii qaybta ee magaalada Hargeysa, uurradda iyo qiiqa ayaa indhaha iyo afkaba ka gallaayay maatida iyo caruurta. 